મહારાજે તે જોયું. પછી તે છોકરાને કહ્યું : 'તું એમ કહે કે હું ઢેઢ નહીં, આત્મા છું.' તે છોકરો તો કાંઈ સમજ્યો નહિ પરંતુ મહારાજે કહ્યું એટલે તેણે પણ કહ્યું : 'મહારાજ ! હું આત્મા છું.' મહારાજે તેની પાસે દસ વખત કહેવરાવ્યું કે હું આત્મા છું. પછી ફરી પૂછ્યું : 'તું કોણ છે ?' ત્યારે તેણે કહ્યું : 'મહારાજ ! હું તો ઢેઢ છું.' આ સાંભળી મહારાજ હસ્યા. સંતો-હરિભક્તો મહારાજની આ ચેષ્ટા જોઈ રહ્યા હતા. મહારાજે ફરી તેને કહ્યું : 'હવે તું બોલ કે હું આત્મા છું. એકી શ્વાસે થાકી જા ત્યાં સુધી બોલ.' તે છોકરો તે પ્રમાણે એકી શ્વાસે બોલવા લાગ્યો. તેની પાસે સો વખત બોલાવરાવ્યું કે હું આત્મા છું. તે જ્યારે અટક્યો ત્યારે મહારાજે ફરી પૂછ્યું : 'તું કોણ છું ?' ત્યારે તેણે એ જ કહ્યું : 'મહારાજ ! તમે કહો છો એટલે આત્મા છું, બાકી ઢેઢ છું.'